section_heading: Životopis
paragraph_text: Cijeli životni i radni vijek radio fotoaparatom i bavio se fotografijama. U svom fotografskom opusi upečatljive su fotografije sa športskih borilišta. Govorio je da su mu najslađe profesionalne zadaće bile Zimske olimpijske igre u Sarajevu 1984. godine i naslov europskog prvaka Jedinstva Aide 1989. godine u Firenci. Radio fotografije za mnogo listova. Prvo u Frontu slobode, pa u sarajevskom Oslobođenju u kojem je bio većinu svog radnog vijeka. Prijeratni i poslijeratni suradnik listova u BiH, Hrvatskoj i Srbiji. U ratu u uredništvu Armije ljiljana, lista 2. korpusa Armije BiH na čijim je bojištima napravio bogati fond fotografija. Zadnjih godina radio u Dnevnom avazu, Avazovom sportu i zagrebačkim Sportskim novostima. Umro je 12. rujna 2015. godine. Posljednji ispraćaj bio je 14. rujna, a pokopan je na groblju Boriću u Tuzli.